《集刘金吾子大第作》
明代·胡应麟

耀马春光上苑来，华堂丝竹玳筵开。含杯四海俱同调，授简千秋各异才。

缥缈长虹悬帝阙，荧煌太白动仙台。共誇此夕金吾宴，肯信花前玉漏催。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。